BTSยิ่งทุบยิ่งแรง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 29 มิ.ย. 2553
29 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 29 มิ.ย. 2553
...ดัชนีตลาดหุ้นวันจันทร์ที่ 28 มิ.ย. ทะลุแนวต้านปิด 804.40 จุด ฝีมือพอร์ตเทรด-สถาบัน/กองทุน ทำดัชนีบวก 10.73 จุด หรือ 1.35% มูลค่าซื้อขาย 17,151 ล้านบาท ...... ต่างชาติขายสุทธิ 505 ล้านบาท 
...ตลาดหุ้นวูบวาบ ได้แรงหนุนราคาน้ำมันโลกที่ขยับขึ้นกว่า 2 เหรียญสหรัฐ/บาร์เรล จ่อ 80 เหรียญสหรัฐ และจิตวิทยาการทำราคาปิดกลางปี กระตุกหุ้นไทยบวกทะลุ 800 จุด ทดสอบแนวต้านเดิมอีกรอบ ส่วนจะยืนได้หรือไม่ ต้องได้แรงหนุนหุ้นใหญ่ที่จะหลุดจากปัญหามาบตาพุดด้วย 
...ลุ้นหุ้นใหญ่ อย่าง ปูนซิเมนต์ไทย (SCC) หรือ PTTCH (ปตท.เคมิคอล) วิ่งแรงแซงข่าว ส่งสัญญาณเหมือนจะหลุดจากห่วงมาบตาพุด
...หุ้นบีทีเอส กรุ๊ป โฮลดิ้งส์ (BTS) แรงจนน่ากลัว ไม่รู้ใครรับไม้ต่อจากเสี่ย “อย.” หรือจะเป็นเสี่ยต่อไม้ซะเอง แต่ที่รู้ๆ “เสี่ยคีรี กาญจนพาสน์” มั่นใจผลงานสดใส ผู้คนยังแห่ใช้บริหารรถไฟฟ้า BTS และพยายามจ่ายปันผลปีนี้ให้ได้ หลังจากล้างขาดทุนสะสม
...ซันไชน์ คอร์เปอเรชั่น (SSE) และบริษัทลูก เข้าไปถือหุ้น โซลูชั่น คอนเนอร์ (1998) (SLC) รวม 22.37% ถือขนาดนี้แล้ว หุ้น SLC สงบนิ่งไร้ความเคลื่อนไหว แต่จะไหวแรงหรือไม่คอยดู 30 มิ.ย.นี้ แผนซื้อฐานเศรษฐกิจจะสำเร็จหรือไม่ เพราะศาลล้มละลายนัดฟังคำสั่งเรื่องฟื้นฟูกิจการ 
...หุ้นอินเตอร์ไฮด์ (IHL) เหวี่ยงขึ้น-ลง ไม่ต้องสงสัย “องอาจ ดำรงสกุลวงษ์” หุ้นใหญ่และผู้บริหาร จะขยับหุ้นในพอร์ต เจ้าตัวยืนยันสักหุ้นเดียวก็ไม่เคยแตะ ไม่เชื่อสิ้นเดือน มิ.ย.นี้ ปิดสมุดทะเบียนประจำเดือนและไตรมาส 2 จะงัดหุ้นในพอร์ตให้ดู